[{"text_idx": "#000005", "text": "Siop T.J. Davies yn ddyledus i\u2019w staff wrth i\u2019r busnes yn Aberystwyth baratoi i gau ei ddrysau"}, {"text_idx": "#000006", "text": "Mae\u2019r siop, sydd wedi bod yn y teulu erioed, wedi bod yn gwasanaethu\u2019r dref ers 75 o flynyddoedd"}, {"text_idx": "#000008", "text": "Mae busnes gemwaith a llestri T. J Davies a\u2019i Fab yn Aberystwyth yn paratoi i gau ei drysau, ar o\u0302l bod yn gwasanaethu\u2019r dref ers 75 mlynedd, ac mae\u2019r teulu\u2019n dweud eu bod nhw\u2019n ddyledus i\u2019w staff."}, {"text_idx": "#000010", "text": "Rhan o\u2019r rheswm pam fod y siop yn cau yw oherwydd marwolaeth sydyn John Davies, y perchennog, oedd hefyd yn berfformiwr jazz brwd ac yn dad i\u2019r telynor Rhodri Davies a\u2019r feiolinydd Angharad Davies."}, {"text_idx": "#000011", "text": "Mae hon yn siop deuluol annibynnol sydd wedi gwasanaethu cwsmeriaid drwy gyfrwng y Gymraeg, gyda John Davies yn ffigwr pwysig yn y gymuned leol."}, {"text_idx": "#000016", "text": "Yn ychwanegol, cafodd prisiau\u2019r gemwaith i gyd eu torri yn eu hanner ar Ionawr 7."}, {"text_idx": "#000017", "text": "\u201cBydd yr wythnosau nesaf yma yn anodd i ni gyd wrth gwrs, ond ar y llaw arall mae\u2019n gyfnod cyffrous gan fod cymaint o\u2019r pethau prydferth sydd yma wedi cael eu dewis gan Mam a Dad ar hyd y blynyddoedd, a dyma sydd wedi\u2019i gwneud yn siop annibynnol mor unigryw,\u201d meddai Angharad Davies, merch John Davies, wrth golwg360."}, {"text_idx": "#000018", "text": "\u201cEr ei bod yn drist gweld y silffoedd yn gwagio mae\u2019n galonogol meddwl bod popeth yn cael ei brynu gan gwsmeriaid ffyddlon a phobol sydd a\u0302 chysylltiad cryf a\u0302\u2019r siop."}, {"text_idx": "#000019", "text": "\u201cOherwydd yr ymateb positif o\u2019n cwsmeriaid ffyddlon, mae\u2019r se\u0302l yn symud yn gyflymach na\u2019r disgwyl felly byddwn yn annog pawb i ddod lan i Aberystwyth yn fuan iawn os oes ganddynt ddiddordeb!\u201d"}, {"text_idx": "#000020", "text": "Mae\u2019r siop wedi denu amrywiaeth o gwsmeriaid o bedwar ban byd, ac un lle y bydden nhw\u2019n dod o hyd i gwsmeriaid oedd yr Eisteddfod Genedlaethol."}, {"text_idx": "#000021", "text": "\u201cDros y blynyddoedd mae\u2019r siop wedi denu cwsmeriaid o bob rhan o Gymru,\u201d meddai Angharad Davies wedyn."}, {"text_idx": "#000022", "text": "\u201cRoedd y busnes yn denu pob math o bobol, gan gynnwys enwogion a phobol o bob cwr o\u2019r byd."}, {"text_idx": "#000023", "text": "\u201cBu mynychu\u2019r Eisteddfod Genedlaethol gyda stondin yn y Neuadd Arddangos am dros 15 o flynyddoedd yn rhan bwysig iawn i Dad, ac yn gyfle i gwrdd a\u0302 chwsmeriaid newydd a chysylltu gyda busnesau annibynnol eraill Cymru.\u201d"}, {"text_idx": "#000024", "text": "Yn ymroddedig i\u2019w waith, roedd John Davies a\u2019i fusnes yng nghalon y gymuned."}, {"text_idx": "#000027", "text": "\u201cRoedd dwy ochr i\u2019w bersonoliaeth."}, {"text_idx": "#000028", "text": "\u201cRoedd yn emydd ymroddedig a fwynhaodd gwmni ei gwsmeriaid ac yn mynd y filltir ychwanegol i\u2019w helpu."}, {"text_idx": "#000034", "text": "Nid yn unig roedd yn fusnes teuluol, ond roedd yn cyflogi staff o\u2019r gymuned leol hefyd."}, {"text_idx": "#000036", "text": "\u201cRoedd Dad yn y siop gemwaith a Mam yn y siop lestri, a dros 100 o bobl wedi gweithio yn T.J. Davies ar hyd y blynyddoedd \u2013 rhai llawn amser, eraill fel swydd dydd Sadwrn,\u201d medd Rhodri Davies, mab John."}, {"text_idx": "#000038", "text": "Mae\u2019r teulu\u2019n dweud eu bod yn ddyledus iawn i\u2019w staff tymor hir ffyddlon am eu holl gefnogaeth a\u2019u teyrngarwch, yn enwedig yn ystod y flwyddyn a hanner diwethaf ers iddyn nhw golli John Davies."}]